**OPIS**

**PRELUNGIRE/ INCHEIERE CONTRACT**

1. Cerere/solicitare pentru prelungirea/incheierea contractului de furnizare de dispozitive medicale destinate recuperării unor deficienţe organice sau funcţionale în ambulatoriu (furnizorii care la data de 31.03.2017 se afla in relatie contractuala cu CAS ILFOV depun cerere de prelungire, iar cei care nu se afla in relatie contractuala cu CAS ILFOV depun cerere de incheiere) - **conform modelului anexat**
2. Certificatul de înregistrare cu cod unic de înregistrare sau actul de înfiinţare conform prevederilor legale în vigoare - **in cazul in care documentul exista la nivelul CAS ILFOV (in dosarul de contractare) nu va mai fi depus, se va completa declaratia conform anexei nr. 1**
3. Certificatul constatator – forma extinsa – emis de Oficiul National al Registrului Comertului pentru furnizorii organizati potrivit prevederilor Legii societăţilor nr. 31/1990, republicată - din care se evidenţiaza reprezentantul legal şi codurile CAEN pentru toate categoriile de activităţi pentru care se solicită intrarea în contract cu casa de asigurări de sănătate
4. Copie de pe actul constitutiv - **in cazul in care documentul exista la nivelul CAS ILFOV (in dosarul de contractare) nu va mai fi depus, se va completa declaratia** **conform anexei nr. 1**
5. Contul deschis la Trezoreria Statului/bancă - **in cazul in care documentul exista la nivelul CAS ILFOV (in dosarul de contractare) nu va mai fi depus, se va completa declaratia conform anexei nr. 1**
6. Dovada plăţii la zi a contribuţiei la Fond pentru asigurări sociale de sănătate, precum şi a contribuţiei pentru concedii şi indemnizaţii, pentru cei care au această obligaţie legală, efectuată conform prevederilor legale în vigoare
7. Avizul de funcţionare emis de Ministerul Sanatatii/ Agenţia Naţională a Medicamentului şi a Dispozitivelor Medicale, conform prevederilor legale in vigoare
8. Dovada de evaluare pentru sediul social lucrativ şi pentru punctele de lucru din judetul ILFOV , valabilă la data încheierii contractului, cu obligaţia furnizorului de a o reînnoi pe toată perioada derulării contractului - **in cazul in care documentul exista la nivelul CAS ILFOV (in dosarul de contractare) nu va mai fi depus, se va completa declaratia** **conform anexei nr. 1**
9. Dovada asigurării de răspundere civilă în domeniul medical pentru furnizor, valabilă la data încheierii contractului, cu obligaţia furnizorului de a o reînnoi pe toată perioada derulării contractului - **in cazul in care documentul exista la nivelul CAS ILFOV (in dosarul de contractare) nu va mai fi depus, se va completa declaratia conform anexei nr. 1**
10. Programul de lucru pentru sediul social lucrativ si pentru punctele de lucru inregistrate in contractul cu CAS ILFOV - **conform anexei nr. 2**
11. Certificatul/certificatele de înregistrare a dispozitivelor medicale, emis/emise de Ministerul Sănătăţii/Agenţia Naţională a Medicamentului şi a Dispozitivelor Medicale, ori documentele de înregistrare dintr-un stat membru din Spaţiul Economic European şi/sau declaraţia/declaraţiile de conformitate CE, emisă/emise de producător - traduse de un traducător autorizat, după caz, insotite de tabel centralizator **- conform anexei nr. 3; in cazul in care documentul exista la nivelul CAS ILFOV (in dosarul de contractare) nu va mai fi depus**
12. Lista dispozitivelor medicale si a preţurilor de vânzare cu amănuntul şi/sau a sumelor de închiriere, detaliata pe categorii, denumiri si tipuri, în format xml, excel si suport hartie cu semnatura reprezentantului legal si stampila furnizorului - **conform anexei nr. 4** - se va depune numai in situatia in care exista modificari fata de Lista dispozitivelor medicale existente in contract; **in situatia in care nu exista modificari se va completa declaratia conform anexei nr. 5**
13. Pentru dispozitivele medicale ce se acordă pentru o perioadă determinată, lista cuprinzând tipurile de dispozitive şi numărul acestora pe fiecare tip – **conform anexei nr. 6**
14. Dovada asigurării de răspundere civilă în domeniul medical pentru personalul medico-sanitar care îşi desfăşoară activitatea la furnizor într-o formă prevăzută de lege şi care urmează să fie înregistrat în contract şi să funcţioneze sub incidenţa acestuia, valabilă la data încheierii contractului; furnizorul are obligaţia de a funcţiona cu personalul asigurat pentru răspundere civilă în domeniul medical pe toată perioada derulării contractului, insotite de tabel centralizator - **conform anexei nr. 7**; in cazul in care furnizorul nu are angajat personal medico-sanitar ce va fi inregistrat in contractul cu CAS ILFOV **se va completa declaratia conform anexei nr. 8**
15. Declaraţie a reprezentantului legal al furnizorului conform căreia toate dispozitivele medicale pentru care se solicită încheierea contractului cu casa de asigurări de sănătate corespund denumirii şi tipului de dispozitiv prevăzut în pachetul de bază şi respectă condiţiile de acordare prevăzute în prezenta hotărâre şi în norme – **conform anexei nr. 9**
16. Declaratia pe propria raspundere a reprezentantului legal din care sa rezulte că nu au încheiate sau nu încheie pe parcursul derulării raporturilor contractuale cu casele de asigurări de sănătate contracte, convenţii sau alte tipuri de înţelegeri cu alţi furnizori care se află în relaţii contractuale cu casele de asigurări de sănătate sau în cadrul aceluiaşi furnizor, în scopul obţinerii de către aceştia/personalul care îşi desfăşoară activitatea la aceştia de foloase/beneficii de orice natură, care să fie în legătură cu obiectul contractelor încheiate cu casele de asigurări de sănătate – **conform anexei nr. 10**
17. Copie de pe buletin/cartea de identitate al/a reprezentantului legal/împuternicitului furnizorului - **in cazul in care documentul exista la nivelul CAS ILFOV (in dosarul de contractare) nu va mai fi depus, se va completa declaratia conform anexei nr. 1**
18. Declaratia pe proprie raspundere ca furnizorul detine contracte de service pentru aparatura din dotare
19. Imputernicire legalizata pentru persoana desemnata ca imputernicit legal in relatia cu CAS ILFOV , in vederea semnarii contractului de furnizare de dispozitive medicale, respectiv a actelor aditionale la contracte, dupa caz - **in cazul in care documentul exista la nivelul CAS ILFOV (in dosarul de contractare) nu va mai fi depus**.

**PRECIZARI**:

* Toate documentele depuse în copie, necesare încheierii contractelor, sunt certificate pentru conformitate prin sintagma "conform cu originalul", semnătura reprezentantului legal si stampila furnizorului, pe fiecare pagină. Reprezentantul legal al furnizorului răspunde de realitatea şi exactitatea documentelor necesare încheierii contractelor.
* ANEXELE 3,4,6 vor fi depuse si in format electronic .